CELEX: 62020TN0041
Language: hu
Date: 2020-01-24 00:00:00
Title: T-41/20. sz. ügy: 2020. január 24-én benyújtott kereset – Di Bernardo kontra Bizottság

9.3.2020   
            
            
               HU
            
            
               Az Európai Unió Hivatalos Lapja
            
            
               C 77/60
            
         
      2020. január 24-én benyújtott kereset – Di Bernardo kontra Bizottság
      (T-41/20. sz. ügy)
      (2020/C 77/81)
      Az eljárás nyelve: francia
      
         Felek
      
      
         Felperes: Danilo Di Bernardo (Brüsszel, Belgium) (képviselők: S. Orlandi és T. Martin ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a T-811/16. sz. ügyben 2018. november 29-én hozott ítélet végrehajtása céljából meghozott 2019. március 13-i határozatot;
               
            
                  —
               
               
                  kötelezze a Bizottságot arra, hogy fizessen meg a felperes részére a neki okozott vagyoni kár megtérítése címén 50 000 euró összeget, valamint nem vagyoni kártérítés címén 7 000 euró összeget, ez utóbbi összeg az eljárás során emelkedhet;
               
            
                  —
               
               
                  a Bizottságot kötelezze a költségek megfizetésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap a vizsgabizottság versenyvizsga-kiírással ellentétes magatartásán alapul, mivel az általa megállapított felvételi feltételek jogszerűtlenül mérséklik az említett versenyvizsga-kiírás hatályát. A felperes e tekintetben azt hozza fel, hogy a vizsgabizottság a kiírással ellentétesen járt el azáltal, hogy a felperes tapasztalatával összehasonlítható, a versenyvizsga-kiírással azonban összeegyeztethető tapasztalat figyelembevételének kizárását eredményező felvételi feltételeket fogadott el.
               
            
                  2.
               
               
                  A második jogalap a megtámadott határozatot jellemző, arra vonatkozó nyilvánvaló értékelési hibáján alapul, hogy a felperes szakmai tapasztalata kapcsolódik-e a munkakörnek a versenyvizsga-kiírásban szereplő leírásához.